
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1193 

15 Μαίου 2013 


ΑΠΟΦΑΣΕΙ Σ 

Αριθμ. 15077/1912 

Ειδικά θέματα οργάνωσης και λειτουργίας των διαδικα¬ 
σιών ελέγχου, του τύπου και του περιεχομένου των 
εντύπων και οδηγιών ενημέρωσης του ΣΕΠΕ και της 
Γενικής Διεύθυνσης Συνθηκών και Υγιεινής της Ερ¬ 
γασίας για τις Φορτοεκφορτωτικές Εργασίες. 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις : 

1. Του Π.Δ. 368/1989 «Περί Οργανισμού του Υπουργείου 
Εργασίας» (ΦΕΚ 163/Α71989), όπως τροποποιήθηκε και 
ισχύει σήμερα. 

2. Του Π.Δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (ΦΕΚ 
95/Α72005) και ιδίως το άρθρο 90. 

3. Του Π.Δ. 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α72012, όπως τροποποιήθηκε με το άρθρο 1 του Π.Δ. 
98/2012 (ΦΕΚ 160/Α72012) και ισχύει. 

4. Του Ν. 3919/2011 «Αρχή της επαγγελματικής ελευ¬ 
θερίας, κατάργηση αδικαιολογήτων περιορισμών στην 
πρόσβαση και άσκηση επαγγελμάτων» (ΦΕΚ 32/Α72011). 

5. Του Ν. 4038/2012 «Επείγουσες ρυθμίσεις που αφο¬ 
ρούν την εφαρμογή του μεσοπρόθεσμου πλαισίου δη¬ 
μοσιονομικής στρατηγικής 2012 - 2016» (ΦΕΚ 14/Α72012). 

6. Της υποπαραγράφου ΙΑ.7 του άρθρου πρώτου του 
Ν. 4093/2012 (ΦΕΚ 222/Α72012). 

7. Της υπ’ αριθμ. 14362/20/18-7-2012 Κοινής Απόφασης 
του Πρωθυπουργού και του Υπουργού Εργασίας, Κοι¬ 
νωνικής Ασφάλισης και Πρόνοιας. 

8. Του εδαφίου γ της παρ. 4 του άρθρου 40 του Ν. 
4144/2013 (ΦΕΚ 88/Α718-4-2013), 

και το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Αρθρο 1 
Σκοπός 

Σκοπός της παρούσας απόφασης είναι ο καθορισμός 
ειδικότερων θεμάτων οργάνωσης και λειτουργίας των 
διαδικασιών ελέγχου, του τύπου και του περιεχομένου 
των εντύπων και οδηγιών ενημέρωσης του ΣΕΠΕ και της 


Γ ενικής Διεύθυνσης Συνθηκών και Υγιεινής της Εργασί¬ 
ας του Υπουργείου Εργασίας, Κοινωνικής Ασφάλισης 
και Πρόνοιας, οι επιβαλλόμενες ποινές και κυρώσεις, 
και όποιο άλλο σχετικό θέμα αφορά την εφαρμογή 
της ελληνικής και κοινοτικής νομοθεσίας σε ζητήματα 
υγείας και ασφάλειας στην εργασία ή την απασχόληση 
των φορτοεκφορτωτών. 

Άρθρο 2 

Τύπος και περιεχόμενο εντύπου ενημέρωσης 
σχετικά με τα μέτρα πρόληψης 
στις φορτοεκφορτωτικές εργασίες 

Στο έντυπο περιλαμβάνονται με τρόπο σαφή και κα¬ 
τανοητό οι παρακάτω θεματικές ενότητες: 

• Εισαγωγή στην ασφάλεια της εργασίας. 

• Συνοπτική παρουσίαση της νομοθεσίας για την 
ασφάλεια και την υγεία στην εργασία. 

• Τεχνικός ασφάλειας - καθήκοντα και υποχρεώσεις- 
διαδικασίες επιθεώρησης- λίστες ελέγχου. 

• Μεθοδολογία εκτίμησης και πρόληψης του επαγ¬ 
γελματικού κινδύνου. 

• Καταγραφή και διερεύνηση των αιτίων των εργατι¬ 
κών ατυχημάτων - παραδείγματα. 

• Ελάχιστες προδιαγραφές των χώρων εργασίας. 

• Εργονομία - Γ ενικές αρχές. 

• Φωτισμός, αερισμός, θερμοκρασία και υγρασία χώ¬ 
ρων εργασίας. 

• Θόρυβος - δονήσεις. 

• Κίνδυνοι από το ηλεκτρικό ρεύμα. 

• Σήμανση ασφάλειας και υγείας στους χώρους ερ¬ 
γασίας. 

• Μέτρα ασφάλειας για πυρκαγιές - εκρήξεις. 

• Βλαπτικοί παράγοντες στο χώρο εργασίας . Ειδικοί 
κίνδυνοι και οδηγίες ασφαλούς χρήσης. 

• Κίνδυνοι από μηχανήματα - γενικές αρχές ασφά¬ 
λειας - συντήρηση, επισκευές - εργαλεία χειρός και 
φορητά εργαλεία. 

• Ενδοεπιχειρησιακές μεταφορές. 

• Χειρωνακτική διακίνηση φορτίων. 

• Μέσα ατομικής προστασίας. 

• Σκαλωσιές, φορητές κλίμακες - προστασία από 
πτώσεις. 

• Κίνδυνοι από τα μηχανήματα - ανυψωτικά μηχανή¬ 
ματα - οχήματα - μηχανήματα διακίνησης υλικών. 

• Αναλυτική εφαρμογή εκτίμησης κινδύνου σε φορ¬ 
τοεκφορτωτικές εργασίες ξηρός - λιμένος. 

• Γενικές αρχές παροχής πρώτων βοηθειών. 

• Καλές πρακτικές όσον αφορά την εφαρμογή μέτρων 
ασφάλειας και υγείας στις εργασίες που καθορίζονται 
στα παρατήματα I και II της υ.α. 9289/299/2013. 

Οι διαστάσεις του εντύπου είναι 25 X 17 οπι, τετρα¬ 
χρωμία, με σελίδες από 130 έως 150. 

Η μέσω του εντύπου ενημέρωση των φορτοεκφορτω¬ 
τών, των φορτοπαραληπτών ή και των άλλων εμπλεκο- 
μένων στις σχετικές εργασίες δεν τους απαλλάσσει από 
την υποχρέωση λήψης και τήρησης όλων των προβλε- 
πόμενων για την προστασία στην εργασία μέτρων από 
τον Κώδικα Νόμων για την Υγεία και την Ασφάλεια των 
Εργαζομένων που κυρώθηκε με το Αρθρο Πρώτο του ν. 
3850/2010 και τις άλλες σχετικές κανονιστικές πράξεις. 
Το παραπάνω έντυπο συνοδεύεται από τα ενημερωτικά 
φυλλάδια του Υπουργείου «Πρόληψη ατυχημάτων στους 
χώρους εργασίας» και «Σήμανση Ασφάλειας και Υγείας 
στους χώρους εργασίας» που έχουν εκδοθεί με οδηγίες 
σε ένδεκα γλώσσες. 

Άρθρο 3 

Υποχρεώσεις - κυρώσεις 

1. Οι διοικητικές και ποινικές κυρώσεις που επιβάλ¬ 
λονται σε περιπτώσεις παραβάσεων της νομοθεσίας 
για την υγεία και την ασφάλεια στην εργασία, είναι οι 
καθοριζόμενες στα άρθρα 71 και 72 του Κώδικα Νόμων 
για την Υγεία και την Ασφάλεια των Εργαζομένων (ν. 
3850/2010), όπως ισχύει κάθε φορά και επιβάλλονται 
στους αρμοδίους για την ανάθεση του έργου φορτο¬ 
εκφόρτωσης, στους φορτοπαραλήπτες, στους κυρίους 
των προς διακίνηση εμπορευμάτων και ειδών και κάθε 
εξουσιοδοτημένος για την ανάθεση του έργου της φορ¬ 
τοεκφόρτωσης. 


2. Αν κατά τη διενέργεια ελέγχου από τους επιθεω¬ 
ρητές του Σ.ΕΠ.Ε. διαπιστωθεί ότι πραγματοποιούνται 
φορτοεκφορτωτικές εργασίες από φορτοεκφορτωτή 
χωρίς αυτό να είναι εγγεγραμμένο στο Εθνικό Μη¬ 
τρώο Φορτοεκφορτωτών που προβλέπεται από το Ν. 
4093/2012 και χωρίς αυτό να είναι εφοδιασμένο με τα 
καθοριζόμενα πιστοποιητικά από την Κοινή Απόφαση 
των Υπουργών Εργασίας, Κοινωνικής Ασφάλισης και 
Πρόνοιας, και Παιδείας και Θρησκευμάτων, Πολιτισμού 
και Αθλητισμού και Ναυτιλίας και Αιγαίου, που προβλέ- 
πεται στην περίπτωση 4ββ της Υποπαραγράφου ΙΑ.7 του 
άρθρου πρώτο του Ν. 4093/2012, επιβάλλεται πρόστιμο: 

α) ύψους δύο χιλιάδων (2.000) ευρώ για κάθε παράνο¬ 
μα εργαζόμενο στον εργοδότη, αν ο φορτοεκφορτωτής 
απασχολείται με σχέση μισθωτής εργασίας ή 
β) ύψους δύο χιλιάδων (2.000) ευρώ σε κάθε ένα από 
τους αρμοδίους για την ανάθεση του έργου φορτο¬ 
εκφόρτωσης, τους φορτοπαραλήπτες, τους κυρίους 
των προς διακίνηση εμπορευμάτων και ειδών, τον 
κάθε εξουσιοδοτημένο για την ανάθεση του έργου της 
φορτοεκφόρτωσης καθώς και τον φορτοεκφορτωτή, 
σε περίπτωση που ο τελευταίος δεν απασχολείται με 
σχέση μισθωτής εργασίας. 

Κατά της πράξης επιβολής προστίμου μπορεί να 
ασκηθεί προσφυγή ουσίας σύμφωνα με το άρθρο 24 
του Ν. 3996/2011. 

Αρθρο 4 

Έναρξη εφαρμογής 

Η απόφαση αυτή ισχύει από την ημερομηνία δημοσί¬ 
ευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 15 Μαΐου 2013 

Ο ΥΦΥΠΟΥΡΓΟΣ 

ΝΙΚΟΛΑΟΣ ΠΑΝΑΓΙΩΤΟΠΟΥΛΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 1 19315051 

3 0 0 0 

2 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











